Diari Oficial de la Generalitat Valenciana


Sumari del DOGV 8727, del 28-01-2020 (2020/548)

RESOLUCIÓ de 17 de gener de 2020, de la Direcció General de Reformes Democràtiques i Accés a la Justícia, per la qual es dóna publicitat a la concessió i denegació de subvencions regulades en l'Ordre 9/2019, sobre concessió directa de subvencions a les persones físiques mediadores de la Comunitat Valenciana per a la mediació intrajudicial gratuïta així com del desistiment de les sol·licituds presentades per a la citada subvenció.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8727

Data del DOGV
:   28-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/548


Data del document
:   17-01-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

RESOLUCIÓ de 17 de gener de 2020, de la Direcció General de Reformes Democràtiques i Accés a la Justícia, per la qual es dóna publicitat a la concessió i denegació de subvencions regulades en l'Ordre 9/2019, sobre concessió directa de subvencions a les persones físiques mediadores de la Comunitat Valenciana per a la mediació intrajudicial gratuïta així com del desistiment de les sol·licituds presentades per a la citada subvenció. [2020/548]  
Per Ordre 9/2019, de 7 d'octubre, de la Conselleria de Justícia, Interior i Administració Pública, per la qual es regula la concessió directa de subvencions a les persones físiques mediadores de la Comunitat Valenciana per a la mediació intrajudicial gratuïta, s'estableixen les bases reguladores i la convocatòria per a la concessió de les subvencions en matèria de mediació intrajudicial en tots els àmbits jurisdiccionals en la Comunitat Valenciana (DOGV 8654 / 11.10.2019).  
L'objecte de les bases és regular, dins de l'exercici pressupostari 2019, pel procediment de concessió directa i amb caràcter excepcional i per raons d'interès públic i social, la concessió d'ajudes econòmiques destinades a indemnitzar les actuacions desenvolupades per les persones físiques mediadores de la Comunitat Valenciana, dins de l'àmbit territorial valencià, sempre que aquestes siguen conseqüència de derivació judicial.  
Finalitzat el termini per a la presentació de sol·licituds i documentació annexa i una vegada valorades aquestes, s'ha procedit dins del termini a la seua resolució.  
Aquestes resolucions es notifiquen individualment i per mitjans electrònics a les persones interessades.  
El Decret 105/2019, de 5 de juliol, del Consell, estableix l'estructura orgànica bàsica de la Presidència i de les conselleries de la Generalitat i assenyala, en el seu Títol V, l'estructura i competències dels òrgans superiors i directius de la Conselleria de Justícia, Interior i Administració Publica. Concretament, l'article 74 del citat decret atribueix a la Direcció General de Reformes Democràtiques i Accés a la Justícia, com a centre directiu integrant d'aquesta Conselleria, entre altres, l'exercici de funcions en matèria de mediació.  
L'Ordre 9/2019, de 7 d'octubre, de la Conselleria de Justícia, Interior i Administració Pública, per la qual es regula la concessió directa de subvencions a les persones físiques mediadores de la Comunitat Valenciana per a la mediació intrajudicial gratuïta, exigeix en la base onzena, apartat 4, la publicació de la resolució de la subvenció en el Diari Oficial de la Generalitat Valenciana.  
Per tot això i de conformitat amb l'anterior, resolc:  
  
Primer  
Donar publicitat a la concessió de les subvencions en matèria de mediació intrajudicial gratuïta regulades en l'Ordre 9/2019 que se citen en l'annex I per un import global de 435 € (quatre-cents trenta-cinc euros), amb càrrec a la línia de subvenció S8409000, amb denominació «Subvenció a persones físiques i jurídiques mediadores de la Comunitat Valenciana» del programa 23.36.44.964.28, de la Direcció General de Reformes Democràtiques i Accés a la Justícia, del pressupost de la Generalitat per a 2019.  
  
Segon  
Donar publicitat a la denegació de subvencions i al desistiment de les sol·licituds per a la subvenció establida en l'Ordre 9/2019, que es regulen en l'annex II.  
Contra la present resolució, podrà interposar-se recurs d'alçada davant la Secretaria Autonòmica de Justícia i Administració Pública, en la forma i en els terminis establits en els articles 121 i següents de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que la persona interessada puga interposar qualsevol altre recurs que considere oportú.  
  
  
València, 17 de gener de 2019.- El director general de Reformes Democràtiques i Accés a la Justícia: José García Añón.